就快1個月喇 丁師傅又要靠魯班贏馬！
2024年05月09日 10:37
東網電視
更多新聞短片
丁冠豪(中)接近一個月無進帳。
處於練馬師榜下游嘅鄭俊偉同埋徐雨石，最近都不乏佳作，好似米高哥尋晚幾乎起孖，先有「新力」建功，然後老馬「木火同明」輸啲啲跑第3名，而石哥嘅「電訊快車」只係終點前一步畀「正氣青驅」追過，非常可惜。反而暫時只得6W嘅丁冠豪，自上個月14號憑「同得威」、「魯班精神」起孖後，差唔多1個月無進帳喇。
上個禮拜日嘅新馬賽，丁冠豪並無安排一出即勝嘅「同得威」上陣，但今個禮拜六就讓同樣初出即贏嘅「魯班精神」跑番四班田草1200米，全日亦獨出呢隻，精兵制下擺明不容有失。呢匹3歲PPG上仗臨場冷至38倍，但沿途走嚟有前有後，最終以頸位之微擊敗「佳運發」一出即勝。事後睇番呢場賽事水準唔算太差，因為殿軍「新力」尋晚已經順利補中，而「魯班精神」復課後工夫正常，埋門亦由班德禮親試與廐侶「錶之將來」彈草閘，反應凌厲，今場對手唔算太強，睇吓能否再下一城，為丁冠豪攞到重要頭馬啦。